

 **Ministerul Mediului, Apelor si Padurilor**

 **Agenţia Naţională pentru Protecţia Mediului**

|  |
| --- |
|  **AGENŢIA PENTRU PROTECŢIA MEDIULUI MEHEDINŢI** |

 Nr. ................/………….............

 **Decizia etapei de încadrare**

**PROIECT**

 Ca urmare a solicitării de emitere a acordului de mediu adresate **CONSILIUL JUDETEAN MEHEDINTI,** cu sediul in municipiul Drobeta Turnu severin , str.Traian , nr.89 , judeţul Mehedinţi, înregistrată la APM Mehedinţi cu nr. 14794 din 22.10.2019 în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

autoritatea competentă pentru protecţia mediului APM Mehedinţi decide, ca urmare a consultărilor desfăşurate în cadrul şedinţei Comisiei de analiză tehnică din data de 21.11.2019 că proiectul “**Reabilitare DJ 564 pe tronsonul Danceu (asfalt ) –Jiana (asfalt )**” propus a fi amplasat în intravilanul si extravilanul comunei Jiana . sat Jiana , Danceu , judetul Mehedinti ;

- nu se supune evaluării impactului asupra mediului;

Justificarea prezentei decizii:

 **I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

1) proiectul se încadrează în prevederile Legii nr.292/2018 privind evaluarea impactului anumitor proiecte publice şi private asupra mediului, anexa nr. 2, pct. 13(a) – “orice modificari sau extinderi, altele decat cele pravazute la pct.24 din anexa nr.1, ale proiectelor prevazute in anexa nr.1 sau in prezenta anexa, deja autorizate, executate sau in curs de a fi executate, care pot avea efecte semnificative negative asupra mediului”;

2 Caracteristicile proiectului:

2.1) dimensiunea și concepția întregului proiect: proiectul este unul de dimensiuni medii;

 Drumul judetean DJ 564 supus reabilitarii este cuprins intre km 11+800 – km 17+539, este amplasat pe teritoriul administrativ al comunei Jiana, si are lungimea de 5.739 m. Sectorul de drum proiectat asigura legătura localitatilor Danceu și Jiana.

 Drumul judetean este prezinta o imbracaminte bituminoasa pe tronsonul studiat. In general structura rutiera prezinta o serie de degradari specifice drumurilor asfaltate, fapt ce confera îmbrăcămintei o viabilitate necorespunzătoare.

 Drumul judetean supus reabilitarii are o platforma variabila, o parte carosabila de circa 5,50…6,00 m, este asfaltat, având o grosime a mixturii asfaltice existente de aproximativ 8,0…15,0 iar dispozitivele de colectare si evacuare a apelor de suprafata pe drumul judetean sunt în mare parte corespunzătoare, iar podetele existente sunt corespunzatoare.

 Urmare celor prezentate mai sus se impune proiectarea şi realizarea unor lucrări de reabilitare a drumului județean, asigurându-se astfel o creştere a viabilităţii şi siguranţei în exploatare precum şi creşterea calităţii vieţii a locuitorilor din zonă prin reducerea poluării, a nivelului fonic şi a vibraţiilor realizate de traficul existent.

 În plan, traseul proiectat al drumului județean supus reabilitarii urmareste traseul existent, pentru a evita costurile suplimentare ce pot apărea în special în cazul mutărilor de utilități și instalații existente, iar acolo unde a fost posibil, traseul a fost corectat;

 ***Realizarea platformei drumului***

Lungimea sectorului de drum județean DJ 564 supus prezentei documentații asigură legătura localităților Dănceu și Jiana și are o lungime totală de 5,739 km.

Elementele geometrice ale drumului județean în profil transversal sunt următoarele:

- platforma: ....7,00 m;

- partea carosabilă: ....5,50 m;

- acostamente:....2 x 0,75 m;

- panta transversală a părţii carosabile: ....2,5 %;

- panta transversală a acostamentelor: ....4,0 %;

 ***Realizarea suprastructurii*** consolidarea structurii rutiere existente va fi urmatoarea:

- 4,0 cm strat de uzură din B.A.16;

- 2,0 cm preluare denivelări B.A. 16;

Pe zonele cu reparatii de structură rutieră (cca. 1500 mp) si in zona parcărilor se va prevedea următoarea structură rutiera:

 - 4,0 cm strat de uzură din B.A.16;

 - 5,0 cm strat de legătură din B.A.D.P.C. 22,4;

 - 15,0 cm strat superior de fundaţie din piatră spartă împănată;

 - 35,0 cm strat inferior de fundaţie din balast;

Acostamentele se vor realiza dintr-un strat de 10,0 cm de balast.

 ***Scurgerea şi evacuarea apelor***

 Colectarea apelor de suprafaţă de pe partea carosabilă se va face prin panta profilului transversal de 2,5 %, iar de pe acostamente prin panta acestora de 4,0 %.

 In lungul drumului județean apele pluviale se vor colecta în şanţurile existente, apele din şanţuri se vor deversa în podeţele existente. În lungul drumului județean, adiacent parcărilor proiectate, se vor proiecta rigole carosabile pe o lungime de 292,0 m .

***Parcari***

Vor fii amenajate parcari oblice si paralele cu marginea drumului (**Stot = 1267,5 mp**) în dreptul obiectivelor de interes social, astfel:

* km 12+190 – km 12+280 stanga, avand suprafața S = 90 m x 2,5 m = 225 mp
* km 12+990 – km 13+025 stanga, avand suprafața S = 35 m x 4,5 m = 157,5 mp
* km 13+000 – km 13+060 dreapta, avand suprafața S = 60 m x 2,5 m = 150 mp
* km 13+214 – km 13+238 stanga, avand suprafața S = 24 m x 2,5 m = 60 mp
* km 17+382 – km 17+532 stanga, avand suprafața S = 150 m x 4,5 m = 675 mp

***Lucrări privind siguranţa circulaţiei***

In vederea reglementarii si asigurarii sigurantei in trafic, pe drumul judetean proiectat s-au prevazut marcaje longitudinale, 21 indicatoare de circulatie si 5 borne kilometric

 **Evacuarea apelor pluviale:**

 In lungul drumului judetean apele pluviale se vor colecta în santurile existente, apele din şanţuri se vor deversa in podetele existente. In lungul drumului judetean, adiacent parcarilor proiectate, se vor proiecta rigole carosabile pe o lungime de 292,0 m .

**2.2)** cumularea cu alte proiecte: nu este cazul;

**2.3)**utilizarea resurselor naturale, în special a solului, a terenurilor, a apei şi a biodivesităţii: în cantităţi limitate se folosesc agregate minerale, piatră spartă, apă, combustibili  pentru utilaje, achiziționate de la firme autorizate;

**2.4)**cantitate și tipurile de deșeuri generate/gestionate:

- proiectul va genera deşeuri  fără caracter periculos  în etapa de execuţie, deşeuri din construcţii și deșeuri menajere.

**2.5**)poluarea și alte efecte negative:

**- AER:** pe perioada execuţiei lucrărilor de construcţii, sursele de poluare a aerului atmosferic sunt reprezentate de:

-lucrările de săpătură pentru realizare sistem rutier , lucrari de sapatura pentru executarea de podete noi – generează emisii slabe de praf în atmosferă;

-utilajele/echipamentele cu care se execută lucrările prevazute prin proiect – emisii specifice arderilor motoarelor cu combustie internă;

- pe perioada de funcţionare – nu este cazul.

**- APĂ:** pe perioada de construire a obiectivului de investiţii există posibilitatea apariţiei poluării accidentale datorită utilajelor/maşinilor prost întreţinute. În cazul unor scurgeri accidentale, aceste substanţe pot pătrunde în pânza freatică superioară, afectând ecosistemul acvatic.

- **SOL:** în timpul perioadei de execuţie, solul ar putea fi poluat fie local, fie pe zone restrânse cu poluanţi de natura produselor petroliere sau uleiurilor minerale provenite de la utilajele de execuţie,

- **ZGOMOT:**zgomotul și alte surse de disconfort pot apărea de la utilaje în timpul executării proiectului;

**2.6**) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:   nu se vor utiliza substanţe periculoase, tehnologia nu prezintă risc de accidente majore. Datorită dimensiunilor reduse ale proiectului nu se vor degaja cantități notabile de gaze cu efect de seră;

**2.7)**riscurile pentru sănătatea umană: la faza de implementare a proiectului nu sunt identificate riscuri pentru sănătatea umană.

**3. Amplasarea proiectului**:

**3.1**) utilizarea actuală și aprobată a terenurilor: terenul pe care se va implementa proiectul este situat în intravilanul si extravilanul comunei Jiana , satele Jiana ,Danceu si are destinatia de zona drum judetean si retele de utilitati;

**3.2)** bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia –   proiectul va utiliza în cantităţi limitate - combustibili  pentru utilaje, agregate minerale, apă -în etapa de realizare a proiectului;

**3.3)** capacitatea de absorbţie a mediului natural:

**i**.zone umede, zone riverane, guri ale râurilor: nu este cazul;

**ii**.zone costiere și mediul marin: nu este cazul;

**iii**.zonele montane și forestiere: nu este cazul;

**iv**.arii naturale protejate de interes național, comunitar, internațional: amplasamentul pe care urmează să se realizeze proiectul se află în interiorul sitului de importanta comunitarea –ROSCI0306 –Jiana conform Punctului de Vedere nr. 1464 din 23.10.2019, emis de Biroul Calitatea Factorilor de Mediu din cadrul APM Mehedinți;

**v**.zone clasificate sau protejate conform legislației în vigoare: nu este cazul;

**vi**.zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: nu este cazul.

**vii**.zonele cu o densitate mare a populației: lucrările se vor realiza în zone populate, de-o parte şi de alta a uliţelor existând gospodăriile locuitorilor satelor aferente;

**viii**.peisajele și situri importante din punct de vedere istoric, cultural sau arheologic: nu este cazul.

**4.Tipurile și caracteristicile impactului potențial:**

**4.1)** importanța și extinderea spațială a impactului: proiectul va avea impact local, numai în zona de lucru, în perioada de execuție, fără a fi afectată populatia satelor Danceau si Jiana , comuna Jiana ;

**4.2)** natura impactului:

- la faza de execuție sursele de poluare vor avea un impact minor asupra aerului datorită emisiilor de particule în suspensie, rezultate din săpături, emisii de poluanți specifici gazelor de eșapament rezultate de la utilajele cu care se vor executa operațiile și de la vehiculele pentru transportul materialelor,

- de asemenea la faza de execuție a proiectului, impactul asupra factorului de mediu sol/subsol poate fi unul semnificativ dacă se produc poluări cu produse petroliere provenite de la utilaje, stocarea necontrolată a deșeurilor, etc;

- la implementarea proiectului sursele potențiale de zgomot sunt lucrările propriuzise de realizare a sistemului rutier, transportul materialelor;

**4.3)** natura transfrontieră a impactului – nu este cazul;

**4.4)** intensitatea şi complexitatea impactului –proiectul propus generează un impact pozitiv indirect, pe termen lung asupra calităţii aerului (lispa prafului şi a fenomenelor de vântuire datorită asfaltării), din punct de vedere social şi economic, contribuind la dezvoltarea comunităţii;

**4.5)** probabilitatea impactului – redusă, numai pe perioada de execuţie

**4.6)** debutul, durata, frecvenţa şi reversibilitatea preconizate ale impactului – durata aproximativă a implementării proiectului și implicit a impactului asupra mediului este evaluată la un an;

**4.7)** cumularea impactului cu impactul altor proiecte existente și/sau aprobate: nu este cazul;

**4.8)** posibilitatea de reducere efectivă a impactului: se vor respecta condiţiile de realizare impuse prin prezentul act.

 **5.Observatii din partea publicului :pe perioada parcurgerii procedurii nuau fosta formulate observati din partea publicului:**

 **II. Motivele pe baza cărora s-a stabilit necesitatea neefectuării evaluării adecvate sunt următoarele:**

-proiectul intră sub incidenţa art.28 din O.U.G. nr.57/2007 privind regimul ariilor natural protejate, conservarea habitatelor natural, a florei şi faunei sălbatice, aprobată prin Legea nr.49/2011, cu modificările şi completările ulterioare - conform punctului de vedere nr.1464/23.10.2019, emis de Biroul Calitatea Factorilor de Mediu din cadrul Agenţiei pentru Protecţia mediului Mehedinţi.

 Proiectul urmeaza a se implementa in interiorul sitului de importanta comunitara ROSCI0306 –Jiana;

 Proiectul nu afecteaza speciile de flora si fauna pentru care afost declarant situl de importanta comunita

 Proiectul detine avizul cusodelui sitului natura 2000 –ANANP nr…….

 **III**. Motivele pe baza cărora s-a stabilit necesitatea neefectuării evaluării impactului asupra corpurilor de apă – proiectul nu se află amplasat în vecinătatea vreunui corp de apă –conform punctului de vedere al SGA Mehedinti inregistrat la APM Mehedinti cu nr. 16086/13.11.2019;

* **Realizarea acestui proiect se va face cu respectarea următoarelor condiții :**

**a) pentru factorul de mediu apă:**

 - se vor folosi toalete ecologice pentru personalul ce execută lucrarea;

 -în perioada de execuţie a proiectului se va delimita foarte bine zona de lucru şi se va evita ocuparea, suplimentarea sau lărgirea frontului de lucru în afara amplasamentului în vederea limitării riscului de poluare al apei şi solului;

 -organizarea de şantier se va realiza numai pe amplasamentul proiectului, limitându-se minim suprafeţele ocupate; în cazul organizării de şantier se va crea un sistem adecvat de drenaj al apelor pluviale – rigole perimetrale impermeabilizate; suprafaţa ocupată de organizarea de şantier fie se va betona, fie se va impermeabiliza; apa potabilă va fi procurata din surse controlate iar grupurile sanitare (toalete ecologice) folosite la organizarea de santier se vor vidanja cu firme autorizate;dupa terminarea lucrarilor suprafata ocupata de spatiile de depozitare/organizarea de santier – va fi adusa la starea initiala;

 - este interzisă spalarea utilajelor in orice curs de apa din apropiere;

 -se vor regasi pe amplsament produse absorbante ce se vor folosi in cazul unor poluari accidentale;

 **b)pentru factorul de mediu aer:**

 -la implementarea proiectului se vor folosi utilaje periodic verificate tehnic, de generație recentă, dotate cu sisteme catalitice de reducere a poluanților;

 -transportul de materiale se va face pe trasee optime;

 -reducerea vitezei de circulației;

 -măsuri pentru reducerea emisiilor de noxe toxice prin: menținerea utilajelor și mijloacelor de transport în stare tehnică corespunzătoare, impunerea de restricții de viteză pentru mijloacele de transport;

 -pentru realizarea investiției se vor utiliza doar căile de acces existente iar transportul materialelor se va face respectându-se graficul de lucrări în sensul limitării traseului şi programului de lucru în scopul evitării creeării de disconfort de orice fel locuitorilor din zonă;

 -depozitele de materii prime ce pot fi antrenate de vant se vor acoperi evitandu-se fenomenul de vantuire;

**c)pentru factorul de mediu sol:**

-în perioada de execuție a investiției pot apărea accidental poluări ale solului prin pierderea de carburanți, uleiuri/combustibili de la utilajele folosite, fapt pentru care se vor lua măsuri de asigurare a substanțelor absorbante pe amplasament; orice schimb de ulei/piese/reparaţii în incinta amplasamentului este interzisă – aceste operaţiuni – în cazul în care se impun- se vor realiza doar în locuri special amenajate la societăţile autorizate in acest sens;

**d)*pentru factorul de mediu zgomo***t:

-investiția se va realiza doar in timpul zilei fără a se creea disconfort fonic populației și cu respectarea programului de odihnă al acesteia; se vor folosi doar căile de acces existente iar tonajul utilajelor se va adapta tipului de drum folosit;

**e) gospodărirea deșeurilor rezultate pe amplasament**:

-deşeurile menajere vor fi depozitate controlat, în locuri bine stabilite şi amenajate corespunzător prevederilor în vigoare şi a unei depozitări temporare în pubele destinate fiecărui tip de deşeu în parte; pentru evidenţierea acestei operaţiuni se vor alege pubele de culori diferite şi inscripţionate conform tipului de deşeu pe care îl conţin.

-deşeurile menajere vor fi preluate de către o societate de salubritate locală, autorizată pentru activităţi precum colectarea, sortarea, transportul şi depozitarea deşeurilor menajere în locuri special amenajate;

-este interzisa depunerea şi acumularea de deşeuri menajere în locuri neconforme şi necontrolat, pentru a nu se constitui ca zone de hranire pentru speciile de animale si pasari din zonă în scopul de a evita atragerea /îmbolnăvirea/accidentarea acestora;

-după executarea lucrărilor de investiţii zonele afectate vor fi renaturalizate; este interzis să se abandoneze orice tip de deşeu (menajer şi din construcţie)/materie primă pe amplasament sau în vecinatatea acestuia după executarea lucrărilor.

 **La finalizarea lucrărilor se va notifica Agenţia pentru Protecţia Mediului Mehedinţi - în vederea verificarii realizarii proiectului în conformitate cu cerinţele legale şi cu condiţiile din prezentul act şi intocmirii procesului verbal de constatare a respectării tuturor condiţiilor impuse, proces-verbal care va face parte din procesul-verbal de recepţie la terminarea lucrărilor.**

*Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.*

*Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.*

*Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.*

*Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.*

*Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.*

*Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.*

*Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.*

*Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.*

 **Director Executiv,**

 **Dragoş Nicolae TARNIŢA**

 **Sef serviciu A.A.A., Sef birou C.F.M.,**

 **Marilena FAIER Liviu CAPRESCU**

 **Intocmit ,**

 **Ilse PALALOGA Magadalena DUMBRAVEANU**